
1. EUROOPAN PARLAMENTIN PÄÄTÖSEHDOTUS
vastuuvapauden myöntämisestä Euroopan unionin rikosoikeudellisen yhteistyön viraston (Eurojust) talousarvion toteuttamisesta varainhoitovuonna 2022
(2023/2168(DEC))
Euroopan parlamentti, joka
–	ottaa huomioon Euroopan unionin rikosoikeudellisen yhteistyön viraston (Eurojust) lopullisen tilinpäätöksen varainhoitovuodelta 2022,
–	ottaa huomioon tilintarkastustuomioistuimen vuosikertomuksen EU:n virastoista varainhoitovuodelta 2022 sekä virastojen vastaukset[footnoteRef:1], [1:  EUVL C, C/2023/594, 27.10.2023.] 

–	ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2022 koskevan lausuman[footnoteRef:2] tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta), [2:  EUVL C, C/2023/112, 12.10.2023.] 

–	ottaa huomioon neuvoston ... helmikuuta 2024 antaman suosituksen varainhoitovuoden 2022 talousarvion toteuttamista koskevan vastuuvapauden myöntämisestä virastolle (00000/2024 – C9‑0000/2024),
–	ottaa huomioon Euroopan unionin toiminnasta tehdyn sopimuksen 319 artiklan,
–	ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18. heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046[footnoteRef:3] ja erityisesti sen 70 artiklan, [3:  EUVL L 193, 30.7.2018, s. 1.] 

–	ottaa huomioon Euroopan unionin rikosoikeudellisen yhteistyön virastosta (Eurojust) ja neuvoston päätöksen 2002/187/YOS korvaamisesta ja kumoamisesta 14. marraskuuta 2018 annetun Euroopan parlamentin ja neuvoston asetuksen (EU) 2018/1727[footnoteRef:4] ja erityisesti sen 63 artiklan, [4:  EUVL L 295, 21.11.2018, s. 138.] 

–	ottaa huomioon Euroopan parlamentin ja neuvoston asetuksen (EU, Euratom) 2018/1046 70 artiklassa tarkoitettuja, SEUT-sopimuksen ja Euratomin perustamissopimuksen nojalla perustettuja elimiä koskevasta varainhoidon puiteasetuksesta 18. joulukuuta 2018 annetun komission delegoidun asetuksen (EU) 2019/715[footnoteRef:5] ja erityisesti sen 105 artiklan, [5:  EUVL L 122, 10.5.2019, s. 1.] 

–	ottaa huomioon työjärjestyksensä 100 artiklan ja liitteen V,
–	ottaa huomioon kansalaisvapauksien sekä oikeus- ja sisäasioiden valiokunnan lausunnon,
–	ottaa huomioon talousarvion valvontavaliokunnan mietinnön (A9‑0000/2024),
1.	myöntää Euroopan unionin rikosoikeudellisen yhteistyön viraston (Eurojust) hallintojohtajalle vastuuvapauden viraston talousarvion toteuttamisesta varainhoitovuonna 2022 / lykkää päätöstä vastuuvapauden myöntämisestä Euroopan unionin rikosoikeudellisen yhteistyön viraston (Eurojust) hallintojohtajalle viraston talousarvion toteuttamisesta varainhoitovuonna 2022;
2.	esittää huomautuksensa oheisessa päätöslauselmassa;
3.	kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan unionin rikosoikeudellisen yhteistyön viraston (Eurojust) hallintojohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

[bookmark: _Toc146794380][bookmark: _Toc157416201]2. EUROOPAN PARLAMENTIN PÄÄTÖSEHDOTUS
Euroopan unionin rikosoikeudellisen yhteistyön viraston (Eurojust) varainhoitovuoden 2022 tilien päättämisestä
(2023/2168(DEC))
Euroopan parlamentti, joka
–	ottaa huomioon Euroopan unionin rikosoikeudellisen yhteistyön viraston (Eurojust) lopullisen tilinpäätöksen varainhoitovuodelta 2022,
–	ottaa huomioon tilintarkastustuomioistuimen vuosikertomuksen EU:n virastoista varainhoitovuodelta 2022 sekä virastojen vastaukset[footnoteRef:6], [6:  EUVL C, C/2023/594, 27.10.2023.] 

–	ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2022 koskevan lausuman tilien luotettavuudesta[footnoteRef:7] sekä tilien perustana olevien toimien laillisuudesta ja asianmukaisuudesta (sääntöjenmukaisuudesta), [7:  EUVL C, C/2023/112, 12.10.2023.] 

–	ottaa huomioon neuvoston ... helmikuuta 2024 antaman suosituksen varainhoitovuoden 2022 talousarvion toteuttamista koskevan vastuuvapauden myöntämisestä virastolle (00000/2024 – C9‑0000/2024),
–	ottaa huomioon Euroopan unionin toiminnasta tehdyn sopimuksen 319 artiklan,
–	ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18. heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046[footnoteRef:8] ja erityisesti sen 70 artiklan, [8:  EUVL L 193, 30.7.2018, s. 1.] 

–	ottaa huomioon Euroopan unionin rikosoikeudellisen yhteistyön virastosta (Eurojust) ja neuvoston päätöksen 2002/187/YOS korvaamisesta ja kumoamisesta 14. marraskuuta 2018 annetun Euroopan parlamentin ja neuvoston asetuksen (EU) 2018/1727[footnoteRef:9] ja erityisesti sen 63 artiklan, [9:  EUVL L 295, 21.11.2018, s. 138.] 

–	ottaa huomioon Euroopan parlamentin ja neuvoston asetuksen (EU, Euratom) 2018/1046 70 artiklassa tarkoitettuja, SEUT-sopimuksen ja Euratomin perustamissopimuksen nojalla perustettuja elimiä koskevasta varainhoidon puiteasetuksesta 18. joulukuuta 2018 annetun komission delegoidun asetuksen (EU) 2019/715[footnoteRef:10] ja erityisesti sen 105 artiklan, [10:  EUVL L 122, 10.5.2019, s. 1.] 

–	ottaa huomioon työjärjestyksensä 100 artiklan ja liitteen V,
–	ottaa huomioon kansalaisvapauksien sekä oikeus- ja sisäasioiden valiokunnan lausunnon,
–	ottaa huomioon talousarvion valvontavaliokunnan mietinnön (A9‑0000/2024),
1.	hyväksyy Euroopan unionin rikosoikeudellisen yhteistyön viraston (Eurojust) varainhoitovuoden 2022 tilien päättämisen / lykkää Euroopan unionin rikosoikeudellisen yhteistyön viraston (Eurojust) varainhoitovuoden 2022 tilien päättämistä;
2.	kehottaa puhemiestä välittämään tämän päätöksen Euroopan unionin rikosoikeudellisen yhteistyön viraston (Eurojust) hallintojohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).


[bookmark: _Toc146794381][bookmark: _Toc157416202]3. EUROOPAN PARLAMENTIN PÄÄTÖSLAUSELMAESITYS
joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin rikosoikeudellisen yhteistyön viraston (Eurojust) talousarvion toteuttamisesta varainhoitovuonna 2022
(2023/2168(DEC))
Euroopan parlamentti, joka
–	ottaa huomioon päätöksensä vastuuvapauden myöntämisestä Euroopan unionin rikosoikeudellisen yhteistyön viraston (Eurojust) talousarvion toteuttamisesta varainhoitovuonna 2022,
–	ottaa huomioon työjärjestyksensä 100 artiklan ja liitteen V,
–	ottaa huomioon kansalaisvapauksien sekä oikeus- ja sisäasioiden valiokunnan lausunnon,
–	ottaa huomioon talousarvion valvontavaliokunnan mietinnön (A9‑0000/2024),
A.	toteaa, että Euroopan unionin rikosoikeudellisen yhteistyön viraston (Eurojust), jäljempänä ’virasto’, tulo- ja menotaulukon[footnoteRef:11] mukaan sen lopullinen talousarvio varainhoitovuodeksi 2022 oli 50 183 522 euroa, mikä merkitsee 5,84 prosentin vähennystä vuoteen 2021 verrattuna; toteaa, että viraston talousarvio rahoitetaan lähes yksinomaan unionin talousarviosta; [11:  EUVL C 38, 31.1.2023, s. 57.] 

B.	ottaa huomioon, että tilintarkastustuomioistuin toteaa kertomuksessaan viraston tilinpäätöksestä varainhoitovuodelta 2022 saaneensa kohtuullisen varmuuden siitä, että viraston tilit olivat luotettavat ja tilien perustana olevat toimet olivat lailliset ja asianmukaiset (sääntöjenmukaiset);
Talousarvio- ja varainhallinto
1.	panee tyytyväisenä merkille, että talousarvion seurannan ansiosta talousarvion toteutumisaste oli vuonna 2022 99,93 prosenttia maksusitoumusmäärärahoista; panee merkille, että kyseisenä vuonna maksumäärärahojen käyttöaste oli 89,22 prosenttia, mikä merkitsee 4,64 prosentin lisäystä vuoteen 2021 verrattuna;
2.	panee merkille, että vuonna 2022 ilmeni erilaisia uusia rahoitustarpeita, kuten uuden asianhallintajärjestelmän infrastruktuuri, CICED:n (kansainvälinen rikosaineistotietokanta) vahvistaminen sen uusien tehtävien vuoksi ja nopeasta inflaatiosta johtuvat palkankorotukset; panee merkille, että nämä rahoitustarpeet katettiin kahdella lisätalousarviolla (yhteensä 5,7 miljoonaa euroa) ja useilla määrärahasiirroilla;
3.	panee merkille, että virasto otti vuonna 2022 käyttöön komission uuden taloushallinto- ja kirjanpitojärjestelmän (SUMMA) ja että siihen liittyi teknisiä ongelmia, jotka vaikuttivat viraston talousarvion toteuttamiseen ja raportointiin; panee erityisesti merkille viraston näkemyksen, että kyseiset ongelmat vaikuttivat myös siten, että suurta määrää maksuja (52,9 prosenttia) ei suoritettu ajoissa ja alueiden, joilla kustannusvaihtelut ovat suuria, kuten koordinointikokoukset, seuranta vaikeutui; panee tässä yhteydessä merkille tilintarkastustuomioistuimen kertomuksen havainnon, jonka mukaan virasto ei joidenkin varainhoitoasetuksen säännösten vastaisesti päivittänyt riskinhallinta- ja valvontastrategiaansa siten, että siinä olisi otettu huomioon SUMMA‑järjestelmän käyttöönottoon liittyvät riskit, ei myöskään päivittänyt rahoitusketjujaan tai ennakko- ja jälkitarkastusstrategiaansa eikä erikseen tarkasta oikeuksia, jotka käyttäjälle on myönnetty kyseisessä järjestelmässä, mistä syystä on vaara, että SUMMA-järjestelmän käyttäjärooleja ei välttämättä jaeta ja päivitetä asianmukaisesti;
4.	panee merkille tilintarkastustuomioistuimen kertomuksen huomautuksen, jonka mukaan virasto ei noudattanut varainhoitoasetuksessa säädettyjä maksumääräaikoja 1 222:ssa yhteensä 2 308 maksusta (52,9 prosentissa); muistuttaa ja korostaa, että 720 tapauksessa (31,5 prosentissa) näistä viivästyksistä maksut viivästyivät yli 30 päivää; panee merkille, että viraston mukaan tämä puute, joka tilintarkastustuomioistuimen näkemyksen mukaan aiheuttaa riskin viraston taloudelle ja maineelle ja on vastoin taloudellisuuden periaatetta, on seurausta SUMMA-järjestelmän käyttöönotosta; panee merkille viraston vastauksen, jonka mukaan SUMMA-järjestelmä oli pilottivaiheessa ja maksutapahtumien käsittelyssä oli viivästyksiä ja teknisiä vaikeuksia, jotka vaikuttivat henkilöstön koulutukseen ja aiheuttivat joitakin haasteita talousarviohallinnolle; panee lopuksi merkille, että viivästyneiden maksusuoritusten lisääntymisestä huolimatta virasto ei maksanut lainkaan viivästyskorkoja;
Toiminnan tuloksellisuus
5.	panee merkille, että virasto käyttää keskeisiä tulosindikaattoreita arvioidakseen sen toiminnasta saatavaa lisäarvoa ja parantaakseen sen talousarviohallintoa; korostaa, että viraston uudessa vuosien 2022–2024 monivuotisessa strategiassa asetetaan viisi tavoitetta, jotka kattavat useita strategisia toiminta-alueita; panee merkille, että virasto määritteli vuoden 2022 vuotuisessa työsuunnitelmassaan 67 keskeistä suorituskykyindikaattoria ja monivuotisessa strategiassaan 14 keskeistä monivuotista suorituskykyindikaattoria; panee merkille, että lukuun ottamatta keskeisiä tulosindikaattoreita, joita ei katsottu mitattavissa oleviksi tai merkityksellisiksi, virasto saavutti 47 keskeisen tulosindikaattorin tavoitteet 59:stä (88 prosenttia), mikä on useamman kuin vuonna 2021 (73 prosenttia); panee merkille, että virasto edistyi vuonna 2022 tasaisesti keskeisten monivuotisten tulosindikaattoreiden tavoitteiden saavuttamisessa, kun se oli saavuttamassa tavoitteensa 10:ssä niistä (72 prosentissa) ja kolmeen (21 prosentin) oli tarpeen kiinnittää enemmän huomiota. Keskeisten monivuotisten indikaattoreiden lopullisista tuloksista ilmoitetaan vuoden 2024 lopussa;
6.	panee merkille, että jäsenvaltioiden virastolle siirtämien tapausten määrä jatkoi kasvua, ja vuonna 2022 käsiteltiin yhteensä 11 544 tapausta (joista 5 227 oli uusia), mikä on 14 prosentin lisäys vuoteen 2021 verrattuna; panee tältä osin tyytyväisenä merkille, että virasto panosti oikeudellisen neuvonnan, analyysin ja operaatioavun antamiseen, minkä ansiosta saatiin 941 operatiivista tuotosta 528 tapauksessa, esimerkiksi monimutkaisissa tapauksissa, jotka johtivat ihmissalakuljettajien (myös maahanmuuttajien salakuljettajien) pidättämiseen ja esimerkiksi rahanpesun, seksuaalisen hyväksikäytön, verkossa tehtävien sijoituspetosten tai huumausainekaupan aloilla toimivien rikollisverkostojen hajottamiseen tai toimiin niitä vastaan; panee lisäksi merkille, että virasto tuki vuonna 2022 265 yhteistä tutkintaryhmää (joista 78 perustettiin kyseisenä vuonna), järjesti 528 koordinointikokousta ja 22 koordinointikeskusta, edisti 1 262 eurooppalaisen pidätysmääräyksen täytäntöönpanoa (joista 504 oli uusia tapauksia) ja mahdollisti 5 415 eurooppalaisen tutkintamääräyksen käytön (joista noin puolet avattiin kyseisenä vuonna); panee merkille, että virasto ylläpitää yhteistyösuhteita OLAFin kanssa tehostaakseen EU:n taloudellisiin etuihin vaikuttavien rikosten torjuntaa;
7.	panee tyytyväisenä merkille viraston toimet, jotka se on toteuttanut Venäjän vuonna 2022 Ukrainaa vastaan aloittaman laittoman ja provosoimattoman hyökkäyssodan johdosta; panee merkille, että kolme viikkoa sodan alkamisen jälkeen virasto tuki Ukrainassa väitetysti tehtyjä keskeisiä kansainvälisiä rikoksia tutkivan yhteisen tutkintaryhmän perustamista. Tutkintaryhmän tarkoituksena on helpottaa rikosten tutkintaa ja rikollisten syytteeseenpanoa asianomaisissa valtioissa; panee merkille, että virasto antoi oikeudellista ja operatiivista tukea kansallisille osastoille, jotka liittyivät sopimuksen laajentamisen myötä yhteiseen tutkintaryhmään liittyneisiin uusiin osapuoliin (Viro, Latvia, Romania ja Slovakia), sekä oikeudellisiin analyyseihin ja lausuntoihin, jotka liittyivät kansainvälisen rikostuomioistuimen osallistumiseen yhteiseen tutkintaryhmään; panee lisäksi merkille, että virasto tarjoaa operatiivista tukea komission perustamalle EU:n jäädyttämis- ja takavarikointityöryhmälle koordinoimalla jäsenvaltioiden toimia unionin asettamien sanktioiden rikosoikeudelliseksi täytäntöönpanemiseksi. Näitä toimia toteutetaan esimerkiksi vertaamalla säännöllisesti luetteloa henkilöistä ja yrityksistä, joille unioni on määrännyt sanktioita, viraston tällä hetkellä käsittelemiä tapauksia koskeviin viraston tietoihin ja keräämällä kansallisella tasolla olennaista tietoa aiemmista ja meneillään olevista tutkimuksista, jotka liittyvät pakoteluettelossa oleviin tahoihin, helpottaakseen rikosoikeudellisia menettelyjä;
8.	suhtautuu myönteisesti siihen, että virasto tehosti vuonna 2022 operatiivista ja strategista yhteistyötään eri sidosryhmien, kuten Euroopan oikeus- ja sisäasioiden virastojen, unionin toimielinten, OLAFin, EPPOn sekä oikeusalan toimijoiden verkostojen, kolmansien maiden ja kansainvälisten järjestöjen, kanssa; panee erityisesti merkille viraston yhteistyön vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan Euroopan unionin viraston (eu-LISA) kanssa yhteisessä raportissa, jossa käsitellään tekoälyltä rajatylittävälle rikosoikeudelliselle yhteistyölle saatavaa tukea, Euroopan unionin lainvalvontakoulutusviraston (CEPOL) kanssa 16 oikeudellista yhteistyötä käsittelevän kurssin yhteydessä sekä Euroopan unionin lainvalvontayhteistyöviraston (Europol) kanssa SIRIUS-hankkeen ja Europolin osuma/ei osumaa -järjestelmän yhteydessä; korostaa viraston panosta komission oikeusasioiden digitalisointia koskeviin aloitteisiin (muun muassa SIS II-, CMS- ja ECRIS-TCN-järjestelmät); panee merkille, että virasto on nojannut jatkuvasti kasvavaan kolmansien maiden toimivaltaisten viranomaisten muodostamaan yhteyspisteiden verkostoon ja vuonna 2022 viraston yhteyspisteisiin liittyivät myös Australia, Bahrain ja Marokko; panee tyytyväisenä merkille, että viraston rikosasioita koskeva yhteistyö laajeni kansainvälisellä tasolla, erityisesti eteläisten kumppanimaiden kanssa toteutettavan EuroMed Justice -ohjelman ja EU:n rahoittaman rajatylittävään rikosoikeudelliseen yhteistyöhön Länsi-Balkanilla keskittyvän hankkeen kautta;
Tehokkuus ja hyödyt
9.	korostaa, että SUMMA-järjestelmän käyttöönoton lisäksi virasto paransi toimintoperusteisen johtamisen menetelmiään ja välineitään myös lisäämällä suunnittelutyökalunsa tehokkuutta, tietojen laatua/eheyttä ja käytettävyyttä, ottamalla käyttöön uuden toimintojen tallennusvälineen ja jatkamalla asteittaista siirtymistä tuotosta arvioivista keskeisistä suorituskykyindikaattoreista tulosta arvioiviin indikaattoreihin; panee tyytyväisenä merkille, että virasto on käynnistänyt Europolin kanssa keskustelun sen selvittämiseksi, olisiko niiden mahdollista jakaa lääketieteellisiä palveluja tulevaisuudessa; panee tyytyväisenä merkille, että virasto on päättänyt säilyttää tietyt pandemian aikana saavutetut tehokkuusedut; panee merkille viraston vastauksista parlamentin kirjallisiin kysymyksiin, että virasto järjesti 47 prosenttia vuoden 2022 koordinointikokouksista ja kaikki henkilöstön koulutukset ja valintamenettelyt verkossa, mikä vähensi merkittävästi niihin liittyviä taloudellisia ja henkilöstökustannuksia, ja lisäksi 29 prosenttia kaikista koordinointikokouksista hybridimuotoisina;
10.	panee merkille, että vuonna 2022 toteutettiin tehokkuuden lisäämiseksi kaksi organisaation laajuista hanketta, viraston itsepalveluportaali ja Pexip, joka on uusi koordinointikokousten ja -keskusten videoneuvottelujärjestelmä ja jossa on mahdollista suorittaa jopa 10 samanaikaista tulkkausta; panee lisäksi merkille, että analyysi nykyisestä ekstranetistä uuteen siirtymisestä ja kirjastojärjestelmän korvaajan toimittajien valinnasta on saatu päätökseen, kun taas sertifioituun sähköiseen allekirjoitustyökaluun liittyvä työ on edelleen käynnissä ja sen odotetaan tuottavan tuloksia vuonna 2024; panee tyytyväisenä merkille, että virasto on ottanut käyttöön neljä uutta SYSPER-moduulia (arviointi, tehtävänimikkeet/tehtävänkuvaukset, NDP, raportointi) jo aiempina vuosina käyttöön otettujen viiden moduulin lisäksi; panee merkille, että viraston on sitoutunut ottamaan koko SYSPER-järjestelmän käyttöön vuoteen 2024 mennessä;
11.	panee tilintarkastustuomioistuimen kertomuksesta merkille, että virasto ei vielä kuulu virastoihin, jotka ovat laatineet organisaation laajuisia suunnitelmia energiatehokkuuden ja ilmastoneutraaliuden parantamiseksi, jotka sisällyttävät vuotuisiin toimintakertomuksiinsa ympäristöselonteon jossakin muodossa ja jotka ovat saaneet EMAS-rekisteröinnin; muistuttaa, että virasto aloitti EMAS-järjestelmän / ISO 14001 ‑standardin noudattamista koskevan kehyksen täytäntöönpanon vuonna 2021; panee tässä yhteydessä merkille, että virasto sai vuonna 2022 ulkopuoliselta konsulttiyritykseltä loppukertomuksen, joka sisälsi kaikki olennaiset tiedot Alankomaiden ympäristösäännöksistä; panee lisäksi merkille, että virasto liittyi vuonna 2022 ympäristöasioiden hallintajärjestelmiä sekä kasvihuonekaasupäästöjen vähentämistä ja kompensointia koskevaan julkiseen tarjouskilpailuun;
Henkilöstöpolitiikka
12.	panee merkille, että 31. joulukuuta 2022 viraston henkilöstötaulukosta oli täytettynä 100 prosenttia (samoin kuin vuonna 2021), ja unionin vuoden 2022 talousarviossa hyväksytyistä 221 väliaikaisesta toimihenkilöstä nimitettiin kaikki 221, kun taas 221 väliaikaisesta toimihenkilöstä virassa oli 209 ja 12 tarjouskirjettä lähetettiin; panee merkille, että vuonna 2022 virastossa työskenteli lisäksi 18 sopimussuhteista toimihenkilöä ja 22 kansallista asiantuntijaa; panee lisäksi merkille, että virastossa toteutettiin uudelleenluokittelu, jonka seurauksena 53 henkilöstön jäsentä uudelleenluokiteltiin;
13.	panee merkille, että viraston sukupuolijakauma oli vuonna 2022 seuraava: sen ylemmässä ja keskijohdossa oli 6 miestä (60 prosenttia) ja 4 naista (40 prosenttia), hallintoneuvostossa 16 miestä (64 prosenttia) ja 9 naista (36 prosenttia) ja koko henkilöstössä 85 miestä (33 prosenttia) ja 175 naista (67 prosenttia); kehottaa virastoa jatkamaan naispuolisten hakijoiden kannustamista hakemaan johtotehtäviin ja miespuolisten hakijoiden kannustamista hakemaan muihin henkilöstön tehtäviin ulkoisissa valinnoissa; ottaa huomioon, että virasto ei vastaa hallintoneuvostonsa, jäljempänä ’kollegio’, koostumuksesta, koska kukin jäsenvaltio nimittää suoraan oman kansallisen kollegion jäsenensä;
14.	panee merkille, että virasto pyysi vuosina 2017–2022 unionin virkamiesoikeuteen erikoistuneelta ulkoiselta asianajotoimistolta neuvontaa useiden väitettyjen työpaikkakiusaamiseen liittyvien avunantopyyntöjen yhteydessä; panee merkille, että vuonna 2021 vastaanotetun avunantopyynnön seurauksena käynnistettiin kaksi erillistä hallinnollista tutkimusta, joiden osalta virasto pyysi tukea kahdelta ulkopuoliselta tutkijalta; panee merkille, että kummankin tapauksen tutkimukset päätettiin ilman lisätoimia, mutta toinen niistä vietiin tämän jälkeen tuomioistuimen käsiteltäväksi; kehottaa virastoa tiedottamaan vastuuvapauden myöntävälle viranomaiselle tämän käsittelyn tuloksista;
15.	korostaa, että virasto hyväksyi vuonna 2022 henkilöstösääntöjen soveltamisäännöt, jotka koskevat muun muassa hallinnollisten tutkimusten ja kurinpitomenettelyjen suorittamista, kolmannessa maassa työskentelevän henkilöstön kotimaanlomaa ja henkilöstön jäsenelle tietyin ehdoin myönnettävän koulutuslisän maksamista; suhtautuu myönteisesti viraston vammaisten henkilöiden osallistamiseksi toteuttamiin toimenpiteisiin sekä viraston sitoumukseen panna henkilöstöstrategian toteuttamisen yhteydessä täytäntöön oikeus- ja sisäasioiden verkoston monimuotoisuutta ja osallisuutta käsittelevän työryhmän hyväksymä monimuotoisuutta ja osallisuutta koskeva peruskirja;
16.	panee merkille, että huhtikuussa 2022 koko henkilöstö palasi viraston tiloihin; panee merkille, että tässä yhteydessä virasto otti käyttöön toimisto- ja etätyötä koskevia siirtymätoimenpiteitä ja järjesti työpajoja, joiden tarkoituksena oli auttaa henkilöstöä sopeutumaan henkisesti toimistotyöhön palaamiseen kahden vuoden etätyön jälkeen; panee myös merkille, että viraston vuoden 2023 henkilöstökyselyn tulokset osoittavat, että viraston vuonna 2022 toteuttamat hyvinvointia tukevat toimenpiteet lievensivät tehokkaasti pitkittyneen etätyön vaikutuksia henkilöstöön; panee erityisesti merkille, että 96 prosenttia vastaajista suhtautui myönteisesti siihen, että tiimin jäsenet pystyivät koordinoimaan keskinäistä toimintaansa, vaikka he työskentelivät eri paikoissa;
Hankinnat
17.	muistuttaa tilintarkastustuomioistuimen vuotta 2020 koskevan kertomuksen huomautuksesta, jonka mukaan yhden talouden toimijan kanssa tehty puitesopimus ajoneuvojen vuokrauksesta ei ollut vaadittujen palvelujen luonteeseen nähden asianmukainen, mistä syystä menettelyn tuloksena tehty sopimus ja siihen liittyvät maksut olivat sääntöjenvastaisia; panee tilintarkastustuomioistuimen kertomuksesta merkille, että virasto maksoi vuonna 2022 tämän sopimuksen nojalla sääntöjenvastaisesti 59 281 euroa ja että huomautus on edelleen avoin; suosittelee, että tuomioistuimen ajoneuvojen leasing-vuokrausta koskevan näkemyksen mukaisesti virasto selvittää mahdollisuutta lopettaa puitesopimuksen voimassaolo ja käynnistää uusi menettely, jossa kilpailu avataan uudelleen;
18.	panee merkille viraston kertomuksesta varainhoitovuotta 2021 koskevien vastuuvapauspäätösten seurannasta, jäljempänä ’seurantakertomus’, että virasto jatkaa julkisten hankintojen hallinnointityökalun testausta ja aikoo hyödyntää sitä kaikissa uusissa vuodesta 2024 eteenpäin aloitetuissa hankintamenettelyissä;
Eturistiriitojen ennaltaehkäisy ja hallinta sekä avoimuus
19.	panee merkille viraston eturistiriitojen hallintaa koskevan pysyväisohjeen, jota sovelletaan kaikkiin hakijoihin, joille tarjotaan asemaa virastossa, uusiin työntekijöihin, tehtäviä vaihtavaan henkilöstön jäseniin sekä kaikkiin virastosta lähteviin henkilöstön jäseniin; korostaa, että virasto on ottanut käyttöön kollegion ja johtokunnan jäsenten ammattieettisen säännöstön, jossa ei kuitenkaan ole pyöröovi-ilmiön vastaista käytäntöä; panee merkille, että vuonna 2022 on ilmoitettu ja hallittu eturistiriitatapauksia, erityisesti sellaisia, joissa kollegion jäsen on osallistunut henkilöstöön liittyviin menettelyihin; panee tyytyväisenä merkille, että asianomaiset henkilöt jääväsivät itsensä eivätkä osallistuneet kollegion neuvotteluihin tai päätöksentekoon;
20.	panee merkille, että vaikka virastossa ei tavata lobbaajia, viraston johtokunnan tapaamiset ulkopuolisten vierailijoiden kanssa julkaistiin vuonna 2022 viraston Twitter‑tilillä ja vuodesta 2023 lähtien viraston julkisella verkkosivustolla; pitää erittäin valitettavana, että huolimatta parlamentin useissa vastuuvapauspäätöslauselmissa toistamista kehotuksista, virasto ei vieläkään julkaise verkkosivustollaan koko ylemmän johtonsa ja sisäisten ja ulkopuolisten asiantuntijoidensa ansioluetteloita; kehottaa virastoa julkaisemaan ansioluettelot ja/tai selittämään syyt, joiden vuoksi virasto ei ole tähän mennessä tehnyt niin;
Sisäinen valvonta
21.	muistuttaa, että vuonna 2021 oli käynnissä OLAFin tutkinta, joka aloitettiin rekrytointimenettelyihin liittyviä väitettyjä sääntöjenvastaisuuksia koskevien nimettömien valitusten perusteella; panee merkille, että vuonna 2022 OLAF ilmoitti, ettei havainnut tutkinnassa sääntöjenvastaisuuksia; panee tältä osin lisäksi merkille, että koska tutkimus oli vuoden 2022 lopussa vielä osittain kesken ja siihen liittyy luottamuksellisia seikkoja, OLAF päätti olla toistaiseksi antamatta lisätietoja; suhtautuu myönteisesti viraston seurantakertomuksessa ilmaisemaan sitoumukseen tiedottaa vastuuvapauden myöntävälle viranomaiselle mahdollisimman pian asian kehityksestä;
22.	panee merkille, että vuoden 2022 lopussa oli neljä komission sisäisen tarkastuksen toimialan vuosina 2019 ja 2021 antamaa suositusta, jotka olivat merkittävästi viivästyneitä; panee tältä osin merkille, että mitä tulee sisäisen tarkastuksen toimialan vuonna 2021 antamaan suositukseen oma-aloitteisista operatiivisista tehtävistä, viraston sisäinen asiaa käsittelevä työryhmä sopi strategisesta asiakirjasta ja toimintasuunnitelmasta, jossa on sekä lyhyen että keskipitkän aikavälin toimia, joista osa on pantu täytäntöön jo vuonna 2023. Tästä syystä virasto on sisäisen tarkastuksen toimialan lopullisen arvioinnin mukaisesti merkinnyt tämän suosituksen toteutetuksi; panee seurantakertomuksesta lisäksi merkille, että mitä tulee sisäisen tarkastuksen toimialan vuonna 2021 antamaan suositukseen suorittaa virastossa iCAT-kysely pehmeän valvonnan arvioinnin vahvistamiseksi, vuoden 2022 viimeisellä neljänneksellä aloitettavaksi suunniteltu kysely viivästyi, koska täytäntöön pantiin suuria organisaatioiden välisiä hankkeita (esimerkiksi SUMMA-järjestelmä), työtaakka lisääntyi Ukrainan sotaan liittyvien uusien painopisteiden vuoksi ja edellisen hallintojohtajan eroamisen ja uuden johtajan nimittämisen välillä oli siirtymäaika; panee tältä osin merkille, että olennaiset iCAT-kyselyn kysymykset sisältyivät viraston vuoden 2023 toisella neljänneksellä käynnistämään sitoutumista koskevaan selvitykseen; panee lopuksi merkille, että myös sisäisen tarkastuksen toimialan lopullisen arvioinnin perusteella viraston katsotaan panneen suosituksen täytäntöön; kehottaa virastoa nopeuttamaan jäljellä olevien avointen sisäisen tarkastuksen toimialan suositusten täytäntöönpanoa, erityisesti niiden, jotka ovat viivästyneet merkittävästi;
23.	panee huolestuneena merkille, että tilanteiden, joissa sääntöjä jätettiin noudattamatta, määrä ja rahallinen arvo kasvoivat vuonna 2022 (43 tapahtumaa, joiden arvo oli 294 000 euroa) merkittävästi vuoteen 2021 (33 tapahtumaa, joiden arvo oli 18 000 euroa) verrattuna, joskin tällaiset tapahtumat liittyivät pääasiassa esimerkiksi sellaisiin ongelmiin kuin oikeudellista sitoumusta suurempi lasku, oikeudellisen sitoumuksen antamisen jälkeen tehty talousarviositoumus tai ostotilauksen tai erityisen sopimuksen puuttuminen; panee merkille viraston selityksen, jonka mukaan tämä lisäys johtuu talousarvio- ja varainhallinnossa vuonna 2022 esiintyneistä SUMMA‑järjestelmän käyttöönoton aiheuttamista vaikeuksista; toivoo, että virasto selvittää, millaisella mallilta tällainen virheiden lisääntyminen voidaan välttää tulevaisuudessa;
24.	panee merkille, että vuonna 2022 viraston sisäisen valvonnan kehyksen osatekijät ja periaatteet olivat olemassa ja toiminnassa, että järjestelmä oli yleisesti ottaen tehokas, että joitakin parannuksia tarvitaan esimerkiksi SUMMA-järjestelmän täytäntöönpanossa ja että viraston on tarpeen hyväksyä palautumissuunnitelma; panee tyytyväisenä merkille, että virasto hyväksyi arkaluonteisia tehtäviä koskevat käytännöt, laati arviointiluonnoksen sisäisen tarkastuksen yksikön määrittämisen kustannustehokkuudesta ja hyödystä ja ettei vuoden 2022 tilintarkastukseen sisältynyt kriittisiä suosituksia tai huomautuksia; kehottaa virastoa tiedottamaan vastuuvapauden myöntävälle viranomaiselle sisäisen tarkastuksen yksikköä koskevan arvioinnin tuloksista; panee lopuksi tyytyväisenä merkille viraston jatkotoimet, jotka se on tehnyt otettuaan vuonna 2021 käyttöön petostentorjuntastrategiansa; panee tämän osalta merkille, että virasto hyväksyi vuonna 2022 uusia varallisuuden- ja varastonhallintaa koskevia sisäisiä menettelyjä;
Muita huomioita
25.	panee tyytyväisenä merkille sen, että virasto on investoinut viestintätoimintaansa lisätäkseen näkyvyyttään ja ymmärrystä työstään ja tavoittaakseen suuren yleisön; panee merkille, että tämän seurauksena vuonna 2022 viraston sosiaalisen median mittarit näyttivät 40 prosentin kasvua, kävijöiden määrä viraston verkkosivustolla kasvoi lähes 100 prosenttia ja lehdistötiedotteiden ja uutisten määrä 16 prosenttia vuoteen 2021 verrattuna, ja jälkimmäinen indikaattori johti siihen, että mainintojen määrä lähes viisinkertaistui vuoteen 2021 verrattuna;
26.	panee tyytyväisenä merkille sen, että viraston jatkoi vuonna 2022 toimiaan tietosuojavaatimusten noudattamisen vahvistamiseksi; suhtautuu myönteisesti siihen, että viraston tietosuojavastaavan ryhmä kasvoi kahdella henkilöstön jäsenellä, jotta se pystyy hoitamaan asetuksen (EU) 2018/1725 mukaisia uusia tehtäviä, ja että viraston keskeisiin kansainvälisiin rikoksiin liittyviä tehtäviä laajennettiin, mistä seuraa lisää tietosuojaan liittyviä vaatimuksia; panee merkille, että tietosuojavastaava ja Euroopan tietosuojavaltuutettu jatkoivat vuonna 2022 sekä säännöllisiä kahden kuukauden välein järjestettäviä kokouksia että tapauskohtaisia kokouksia ja kuulemisia erilaisista tietosuojakysymyksistä, kuten tietoturvaloukkauksista ja valituksista;
27.	panee tyytyväisenä merkille, että virasto pani vuonna 2022 täytäntöön useita toimenpiteitä, joilla parannettiin kyberturvallisuutta ja viraston hallussa olevien digitaalisten rekistereiden suojaa. Näitä toimenpiteitä olivat esimerkiksi keskitetysti hallittujen ja suojattujen viraston matkapuhelinten käyttöönotto, sisäisten tietoisuuden lisäämiseen pyrkivien CyberCafe-istuntojen aloittaminen ja hajautettujen palvelunestohyökkäysten suojan käyttöönotto;
°
°	°
[bookmark: _GoBack]28.	viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnan tuloksellisuudesta, varainhoidosta ja valvonnasta [...] 2024 antamaansa päätöslauselmaan[footnoteRef:12]. [12:  Hyväksytyt tekstit, P9_TA(2024)0000.] 

